বেইলি রোড, পাটনা
বেইলি রোড (Hindi: बेली रोड) হল ভারতের বিহার রাজ্যের রাজধানী পাটনা শহরের একটি রাস্তা ও অঞ্চল। এই রাস্তাটি পাটনা শহরকে দানাপুরের সঙ্গে যুক্ত করেছে। রাস্তাটি আয়কর গোলাম্বার থেকে শুরু হয়ে দানাপুরে শেষ হয়েছে। এটি পাটনার কেন্দ্রস্থলে অবস্থিত। রাস্তাটি পাটনার অন্যতম গুরুত্বপূর্ণ রাস্তা। এই রাস্তার ধারেই পাটনা হাইকোর্ট, পাটনা উইমেন’স কলেজ, পাটনা সচিবালয়, পাটনা পশুশালা, পাটনা বিমানবন্দর ইত্যাদি গুরুত্বপূর্ণ ভবন ও স্থাপনাগুলি অবস্থিত। বেইলি রোডের পোষাকি নাম জওহরলাল নেহেরু মার্গ। বেইলি রোড এলাকাটি পাটনা পুলিশের শাস্ত্রীনগর থানার অন্তর্গত।